Diari Oficial de la Generalitat Valenciana


Sumari del DOGV 5616, del 10-10-2007 (2007/12422)

Licitació de l'execució de les obres d'urbanització i desenvolupament urbanístic dels terrenys delimitats en la sol·licitud d'inici de programació de la unitat d'execució 5 del sòl urbà de Genovés.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5616

Data del DOGV
:   10-10-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/12286


Data del document
:   01-10-2007

Organisme emissor
:   Ajuntament del Genovés

Tipus de document
:   Concurs

Correcció d'errades

 Descriptors 

:   * Genovés, el
    * licitació
    * administració local
    * contracte d'obres
    * obres públiques
    * pla d'urbanisme

Licitació de l'execució de les obres d'urbanització i desenvolupament urbanístic dels terrenys delimitats en la sol·licitud d'inici de programació de la unitat d'execució 5 del sòl urbà de Genovés. [2007/12365]  
La Mercantil Llopis Urbana, SL va presentar en este ajuntament sol·licitud d'inici de programació per gestió indirecta de la unitat d'execució 5 del sòl classificat com a urbà en el Pla General de Genovés.  
Mitjançant Acord adoptat pel Ple de la corporació en sessió de data 30 de juliol de 2007, es va acordar iniciar el procediment de concurs i l'aprovació de les bases particulars reguladores del programa, i s'ordena així mateix la publicació d'este anunci:  
1) Objecte de l'actuació integrada: l'adjudicació i execució de les obres d'urbanització i desenvolupament urbanístic dels terrenys delimitats en la sol·licitud d'inici de programació de la unitat d'execució 5 del sòl urbà de Genovés.  
2) L'entitat local adjudicadora del programa és l'Ajuntament de Genovés, i es podrà consultar la documentació a la plaça de la Immaculada, núm. 3 de Genovés (València), CP 46997. El telèfon és 631 575 594 i el correu electrònic uwrkrzacuu@cwapumd.ay.  
3) Les bases generals reguladores d'este concurs de programació són les aprovades definitivament i publicades en el Butlletí Oficial de la Província de València núm. 296, de data 13 de desembre de 2006.  
4) Les proposicions de les persones interessades s'hauran de presentar ajustant-se al model establit en les bases particulars.  
5) Els concursants acreditaran el compliment dels criteris de solvència definits en la base 6ª de les bases particulars.  
6) Cada concursant haurà d'acompanyar la proposta de la documentació establida en la base 7ª de les bases particulars, i està obligat a sotmetre a informació pública la documentació recollida en l'article 134 de la Llei 16/2005, de 31 de desembre, Urbanística Valenciana, per un termini d'un mes.  
7) L'àmbit de l'actuació se circumscriu a la unitat d'execució número 5 del sòl urbà de Genovés.   
8) Segons l'article 286.1.a) del Reglament d'Ordenació i Gestió Territorial i Urbanística, es descarta l'opció de presentar alternatives tècniques que suposen una ampliació de l'àmbit territorial a programar. No es consideraran variants, i seran admissibles, les modificacions de l'àmbit territorial que suposen mers retocs o ajustaments de detall d'algun punt perimetral de l'actuació o de les connexions viàries, o quan el terreny afegit, per la seua escassa dimensió, no siga tècnicament susceptible de programació autònoma, sense que en cap cas estes variacions en conjunt puguen suposar una diferència superior al 10% del total de la superfície proposada.  
9) Es valoraran de forma independent els documents corresponents a l'alternativa tècnica i a la proposició juridicoeconòmica, d'acord amb els criteris de puntuació establits per la base 8ª.  
10) Les persones que desitgen participar en el procediment de licitació d'un programa d'actuació integrada tindran que constituir una garantia provisional equivalent al 2% de les càrregues del programa, IVA no inclòs, la qual ascendix a la quantitat de 1.080.217,50 € sols a estos efectes de calcular esta garantia.  
11) La garantia definitiva s'establix en un 10% del valor de les càrregues d'urbanització del programa d'actuació integrada aprovat, IVA no inclòs. S'haurà d'ingressar en un termini màxim de 15 dies comptador des de la notificació de l'acord d'aprovació i adjudicació del programa.  
12) Remissió de l'anunci al Diari Oficial de la Unió Europea: 28 de setembre de 2007. El termini d'informació pública és de 3 mesos comptador des de la remissió al Diari Oficial de la Unió Europea. Dins d'este termini els aspirants a agent urbanitzador hauran de realitzar les actuacions exigides per la legislació vigent.  
13) Dins d'este termini s'haurà de presentar alternativa tècnica i proposició juridicoeconòmica, així com sotmetre a informació pública l'instrument de planejament i el projecte d'urbanització que forme apart de l'alternativa tècnica als efectes de presentar al·legacions en els termes establits per l'article 134 de la Llei Urbanística Valenciana.   
Genovés, 1 d'octubre de 2007.- L'alcalde president: Emilio Llopis Oltra.